system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Telemea?
assistant
Telemeaua este un fel de brânză românească, făcută din lapte de vacă, de bivoliță, de oaie sau de capră și, extrem de rar și doar artizanal, din lapte de iapă, scroafă sau măgăriță. Se poate asemăna cu brânza feta grecească. De obicei este sărată, iar conținutul tipic de grăsime este de până la 55% (bivoliță), iar de apă de 40-50%. Brânza parcurge o perioadă de maturizare în saramură, în care se poate păstra mai multe luni.

Economie  

Din 2005, telemeaua este un produs protejat de origine română. Următoarele tipuri de brânză au fost recunoscute oficial:
 
Telemea de Argeș
Telemea de Brașov
Telemea de Carei
Telemea de Harghita
Telemea de Huedin
Telemea de Ibănești
Telemea de Oaș
Telemea de Sibiu
Telemea de Vâlcea

Brânza care este comercializată în Uniunea Europeană sub denumirea de Feta se produce începând din 2007, după o hotărâre a Comisiei Europene, numai din lapte de oi.

În 15.03.2016 - Telemeaua de Ibănești a obținut oficial recunoașterea ca produs tradițional românesc, în Uniunea Europeană, prin Denumire de Origine Protejată (DOP), a informat, marți, Ministerul Agriculturii (Comisia Europeană).

Note

Vezi și
Brânză
Listă de brânzeturi românești

Legături externe 
 Producerea brânzei de telemea

Brânzeturi românești
Bucătăria românească